Н. Назарбаев: Алаш идеялары ата-бабаларымыздың дербес мемлекет құру жолындағы аманатымен ұштасып жатыр
"Н. Назарбаев: Алаш идеялары ата-бабаларымыздың дербес мемлекет құру жолындағы аманатымен ұштасып жатыр" | "https://abai.kz/post/61717"
TITLE: Н. Назарбаев: Алаш идеялары ата-бабаларымыздың дербес мемлекет құру жолындағы аманатымен ұштасып жатыр
URL: https://abai.kz/post/61717
META: "Н. Назарбаев: Алаш идеялары ата-бабаларымыздың дербес мемлекет құру жолындағы аманатымен ұштасып жатыр" | "https://abai.kz/post/61717"
DATE: 10.11.2017
AUTHOR(s): Abai.kz
TOTAL WORDS: 164
TEXT: Астанадағы ЭКСПО Конгресс орталығында Алаш партиясының құрылғанына 100 жыл толуына орай «Рухани жаңғыру: Алаш және Азаттық идеясының сабақтастығы» атты халықаралық ғылыми-тәжірибелік конференция басталды деп хабарлайды  Абай-ақпарат ақпарат агенттігі Конференция барысында ҚР Мемлекеттік хатшысы Гүлшара Әбдіқалықова  қатысушыларға ҚР Президенті Нұрсұлтан Назарбаевтың құттықтау сөзін оқып берді. "Алаш қозғалысының 20 ғасырдың басындағы қазақ қауымының саяси-әлеуметтік құқықтарын қорғау, ұлттық бірегейлігін сақтап қалу жолындағы күресі елге қызмет етудің жарқын көріністерінің бірі. Алаш қозғалысының пассионарлық идеялары біздің ата-бабаларымыздың азаттық алып, дербес мемлекет құру жолындағы сан ғасырлық аманатымен ұштасып жатыр. Сол кездегі ұлт зиялылары арман еткен мемлекет тәуелсіздігі мен ұлт бостандығына бүгінгі ұрпақ қол жеткізді. Еліміз егемендік алып, әлемнің алдыңғы қатарлы мемлекеттерімен терезесін теңестіріп отыр. Мен «Болашаққа бағдар: Рухани жаңғыру» атты мақаламда тағылымы мол тарихымызды зерделеуге, төлтума мәдениетімізді қолдауға қатысты нақты міндеттерді атап көрсеттім. Біз қоғамдық сананы қазіргі заманның талабына сай жаңғырту арқылы еліміздің тұрақты дамуын қамтамасыз етуді мақсат етіп отырмыз. Мемлекетіміздің экономикалық әлеуеті арқылы халқымыздың бай тарихи әрі рухани мұрасын дәріптеуге де зор мүмкіндік жасала бермек"-делінді Елбасының құттықтау хатында. Abai.kz
